Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 56/09/1000	Pezinok, 14.11.2013
EEČ : 2-1-74-2013

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 2 písmeno b, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 7.4.2009 okolo 16.00 hod. v Martine na parkovisku bufetu L&B pod partizánskym cintorínom na ulici Francúzskych partizánov pri riešení jeho priestupku na úseku podnikania podľa § 24 ods. 1 písm. d/ zákona SNR č. 372/90 Zbierky o priestupkoch v znení neskorších noviel, ktorého sa dopustil tým, že tam nezákonne predával motorovú pílu značky STIHL nezisteného výrobného čísla, slovne ponúkol úplatok 10,- € a neskôr 20,- € počas kontroly službukonajúcim príslušníkom Policajného zboru Obvodného oddelenia Martin západ veliteľovi hliadky nstržm. XXXXX, číslo osobnej známky XXXXX a členovi hliadky nstržm. XXXXX, číslo osobnej známky XXXXX za to, aby ho nechali bez kontroly a bez riešenia jeho priestupku na úseku podnikania, ktorého sa dopustil, pričom následne im aj vhodil bankovku v objeme 20,- € cez otvorené dvere do ich služobného vozidla

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Prezídia Policajného zboru, Úradu boja proti korupcii, Odboru boja proti korupcii Stred Banská Bystrica pod ČVS:XXXXX dňa 7.4.2009 podľa § 199 odsek 1 Trestného poriadku začal trestné stíhanie a súčasne podľa  §  206  odsek 1  Trestného  poriadku  vzniesol  obvinenie  XXXXX za prečin podplácania podľa § 333 odsek 1, odsek 2 písm. b/ Trestného zákona na tom skutkovom základe, ako je vyššie uvedené. 

	Trestné stíhanie vedené v Slovenskej republike proti obv. XXXXX vyšetrovateľ Prezídia Policajného zboru, Úradu boja proti korupcii, Odboru boja proti korupcii Stred Banská Bystrica pod ČVS:XXXXX dňa 6.5.2009 prerušil podľa § 228 odsek 2 písm. a/ Trestného poriadku, pretože obvinený po spáchaní skutku odišiel z územia Slovenskej republiky a pre jeho neprítomnosť nemožno vec náležite objasniť a toto rozhodnutie možno považovať za dostačujúce. 

	Následne bolo trestné stíhanie obvineného prevzaté Ministerstvom spravodlivosti Rumunskej republiky listom č.k. 81495/20101/EM z 5.10.2010 a to na základe žiadosti  špeciálneho prokurátora  Úradu špeciálnej prokuratúry GP SR zo dňa 14.5.2010 sp.zn. VII/2 Gv 56/09-15.

	Z rozhodnutia Prokuratúra pri Súde Harghita je zrejmé, že za predmetný skutok mu bol uložený administratívny trest vo výške 500,- lei a súdne trovy vo výške 30,- lei.

	Podľa § 215 odsek 2písm. c Trestného poriadku prokurátor zastaví trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

	S poukazom na vyššie uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať na   Úrad  špeciálnej  prokuratúry   GP SR   do  troch  dní od jeho doručenia. O sťažnosti rozhodne špeciálny prokurátor.
Sťažnosť nemá odkladný účinok. 

								    

JUDr. Blanka Godžová
prokurátorka